### 12.    Beslutning om at igangsætte ændret planlægning for et boligområde ved [adresse], [adresse]

**Åbent**

Sagsnr.: 326-2017-41921       J.nr.: 01.02.00           Dokumentnr.:
326-2018-67527

**Sagstype**

Beslutning.

**Resume og sagens baggrund**

Projektudvikler CTH entreprise Aps anmoder Kalundborg
Kommune om at igangsætte planlægning, der ændrer nuværende plangrundlag fra
åben-lav bebyggelse til tæt-lav boligbebyggelse på et område ved [adresse] i
[adresse]. At etablere tæt-lav bebyggelse på lokaliteten forudsætter, at der
gennemføres et tillæg til kommuneplanen samt at der udarbejdes en ny lokalplan.
Sagen lægger op til udvalgets stillingtagen til, om processen skal sættes i
gang. Se vedlagte bilag 1.

**Indstillinger**

Chefen for Plan, Byg og Miljø
indstiller, at:

1. Der indkaldes ideer og forslag til planlægningen for tæt-lav
boligbebyggelse ved [adresse] i [adresse] med henblik på at udarbejde forslag
til kommuneplantillæg som grundlag for ny lokalplan.

2. Indkaldelsen tager afsæt i de hovedlinjer, som beskrives i ansøgningen,
jf. bilag 1.

**Behandling**

Teknik- og Miljøudvalget.

**Sagsfremstilling**

*Baggrund*

Projektudvikler CTH entreprise Aps ønsker mulighed for at
opføre tæt-lav boligbebyggelse med op til 100 boliger på et område, der ifølge
gældende lokalplan er udlagt til 34 enfamiliehuse.

Området er omfattet af delområde 1 i lokalplan 3.20 -Et nyt
boligområde syd for [adresse] i [adresse]. Lokalplanen er endeligt vedtaget den 25.
april 2007. Efter lokalplanen kan delområde 1 anvendes til åben-lav bebyggelse
med bebyggelsesprocent på 30. Delområde 1 er opdelt i 34 parceller, hvor seks
parceller tidligere er blevet handlet og heraf fire bebygget. Lokalplanens
bebyggelsesplan er vedlagt som bilag 2.

*Om projektet*

Projektudvikler anfører at visionen for bebyggelsen er at
skabe gode, små boliger med gode muligheder for inkluderende fællesskab. Det
påpeges, at boligstørrelsen tilgodeser en øget efterspørgsel på boliger til
enlige, ældre, unge og små familier og, at boligerne vil supplere Lone Jakobsen
boligudbud på en måde, der understøtter muligheden for at fastholde nuværende
borgere og tiltrække nye.

Projektet disponeres i hovedtræk med afsæt i den
eksisterende vejstruktur og består af opdelt rækkehusbebyggelse med
mellemliggende stier, fælleshus og fælles friarealer til leg og ophold.

Bebyggelsen tænkes opført med to forskellige boligtyper i
henholdsvis 1 + 1½ etage, med facader af træ og mursten og tage af metal.

Et foreløbigt projektmateriale fremgår af vedlagte bilag 1.

*Betragtninger om boligbehov*

Kalundborg Kommune oplever en
positiv nettotilflytning. Det er især kommunens mange arbejdspladser og
nærheden til naturen, som mange gerne flytter efter. Ydermere er der stigende
efterspørgsel efter boliger, der inspirerer til fællesskab. Dette ses ved, at
flere søger boliger i mindre bysamfund, hvor nærhed konkretiseres ved blandt
andet fællesarrangementer - en udvikling, der understøttes af den politiske
vedtagne bosætningsstrategi. Heri beskrives Kalundborg Kommunes ønske om at
skabe rammer for nye boligformer, der tilgodeser målgrupperne seniorer, nyuddannede,
jobpendlere og børnefamiliers forskellige krav til deres boliger, fx i forhold
til størrelse, pris, kvalitet, beliggenhed og mulighed for fællesskab.

Kalundborg Kommune skal således i
samarbejde med boligforeninger, private investorer, virksomheder,
ejendomsmæglere og andre interessenter udvikle nye boligformer og herunder sikre,
at vi i kommunens planlægning og udvikling af områder er særligt opmærksomme på
målgruppernes behov.

Administrationen vurderer, at
projektet er fint i tråd med ovenstående og anbefaler derfor, at projektet
fremmes i forhold til at igangsætte den videre planlægning som beskrevet.

Det bemærkes at bebyggelsen skal
tilpasses en eksisterende vejstruktur fordi området tidligere er byggemodnet i
henhold til lokalplanens retningslinjer og, at der ikke er taget stilling til
det endelige antal tæt-lav boliger.

*Kommuneplantillæg og lokalplan*

Projektet forudsætter, at der gennemføres et tillæg til
kommuneplanen, der giver mulighed for at anvende delområde 1 til tæt-lav
boligbebyggelse, samt fastlægger de nærmere rammer for lokalplanlægningen.
Projektet forudsætter tillige, at der udarbejdes en lokalplan.

Processen forudsætter, at der indledningsvis indkaldes ideer
og forslag med henblik på planlægningsarbejdet (jf. planloven). Indkaldelsen
sker ved annoncering på kommunens hjemmeside med en 4 ugers frist for at
indsende svar. Administrationen anbefaler, at Teknik- og Miljøudvalget herefter
tager stilling til, om planprocessen skal fortsætte.

**Økonomiske konsekvenser**

Ingen.

|  |  |
| --- | --- |
|  |  |

**Bilag**

|  |  |
| --- | --- |
| Bilag 1 - Præsentation af projekt, tæt-lav boliger ved [adresse], [adresse] 326-2018-75062 |
| Bilag 2. Lokalplan 3.20, Kortbilag 2. Åben lav bebyggelse | 326-2018-83497 |